На основу члана 27. став 5. и члана 132. став.  Закона о стечају („Службени гласник РС“, број 104/09, 99/2011-др.Закон, 71/2012-Одлука УС, 83/2014, 113/2017, 44/2018 и 95/2018), као  и Националног стандарда бр.5 Правилника о утврђивању националних стандарда за управљање стечајном масом ( ''Сл.гласник РС'', бр.62/2018) стечајни управник стечајног дужника:

''Ecolux recycling see'' д.о.о. у стечају Пожаревац, улица Ђуре Ђаковића бб, матични број 21408069; ПИБ 110970716
ОБЈАВЉУЈЕ
ПОЗИВ ЗА ДДОСТАВЉАЊЕ ПОНУДА

за
Пружање услуга процене вредности ''Ecolux recycling see'' д.о.о. у стечају Пожаревац, улица Ђуре Ђаковића бб, матични број 21408069; ПИБ 110970716
и то:
· процене вредности имовине ликвидационом методом

· процене вредности правног лица 

(правно лице проценити методом ликвидационe вредности капитала или другом методом која је у складу са Међународним рачуноводственим стандардима, којом се обезбеђује највећа вредност за повериоце), а све на дан 27.05.2022. године

      1.   Увод
Стечајни управник стечајног дужника ''Ecolux recycling see'' д.о.о. у стечају Пожаревац, спроводи поступак одабира најбољег понуђaча   за пружање услуга процене ликвидационе вредности имовине и процене вредности  правног лица, све на дан 27.05.2022 године, и позива све заинтересоване понуђаче који испуњавају услове наведене у овом позиву да доставе своје понуде. 

Избор проценитења ће се извршити:

· на основу одлуке одбора поверилаца 

2. Сврха процене
Сврха процене је да се на основу процене ликвидационе вредности имовине и процене вредности  стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником ''Ecolux recycling see'' д.о.о. у стечају Пожаревац
Извештај о процени вредности мора бити у складу са Међународним Стандардима Финансијског Извештавања – МСФИ.

3. Извештај о процени

По завршетку посла, понуђач је дужан да припреми и достави правном лицу које је било предмет процене детаљан извештај у електронској форми и 3 примерка у писaној форми, који ће морати да садржи следеће:

· Предмет процене

· мишљење о приложеној имовинско-правној документацији

· правно мишљење у вези правног статуса имовине која је предмет процене, на основу прибављане документације, ближе описано у нацрту уговора;

· списак имовине на којој је конституисана хипотека (ручна залога) са списком разлучних поверилаца са редоследом намирења

· Дефиниција вредности

· Датум процене

· Класификација по групама основних средстава

· Опис метода коришћених у процени сваке групе основних средстава и капитала

· Закључак о процењеној ликвидационој вредности имовине стечајног дужника и закључак о процењеној  вредности стечајног дужника као правног лица;

· Удео који вредност имовине на којој је конституисана хипотека има у процењеној вредности правног лица.

· Претпоставке и ограничавајући услови;

· Прилоге са исказаном вредности по свакој ставци основних средстава ( и у електронској форми погодној за пренос у регистар основних средстава).

· процену сврсисходности продаје стечајног дужника као правног лица у односу на продају имовине стечајног дужника у деловима.
4. Методе процене

Процена се врши на основу Уредбе о методологији за процену вредности капитала и имовине ( „Службени гласник РС“ број 45/2001) и Упутства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које, у складу са Међународним Стандардима Процене, међународним рачуноводственим стандардом и Националним Стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника и вредности стечајног дужника као правног лица.

Надаље, резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени

. 

       5.   Информације за понуђаче

Заинтересовани понуђачи, односно овлашћени представници, могу понуде поднети и предати до 02.12.2022  године до  15 часова на адреси: Рајко Пантић, Смедерево 11300, улица Устаничка бр.14.
Заинтересовани понуђачи,односно њихови овлашћени представници, могу добити детаљне  информације за израду понуде са предвиђеним условима и подацима о имовине која је предмет процене  на КОНТАКТ телефон стечајног управника Пантић Рајка  063 744 53 23  Е-маил: pantic.r@sezampro.rs
Понуде доставити у два примерка. Оригинал и копија се достављају у посебним ковертама, са јасном назнаком „Оригинал», односно „Копија“. -  Пружање услуга процене вредности имовине «''Ecolux recycling see'' д.о.о. у стечају Пожаревац ликвидационом методом  и пружање услуга процене вредности  ''Ecolux recycling see'' д.о.о. у стечају Пожаревац као правног лица, све на дан 27.05.2022 . године.

Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

   Понуда садржи:
            -          Доказе о испуњености услова из тачке 7 овог позива

· Имена ужег тима који ће радити процену са задужењима и референцама

· Имена ширег консултантског тима

· Рок у коме ће завршити процену

· Цену за пружену услугу исказану ИСКЉУЧИВО у динарима са посебно исказаним ПДВ-ом

Понуда мора да буде јасна, недвосмислена, читко исписана и оверена печатом и потписом овлашћеног лица.Понуде са варијантама нису дозвољене.

Све понуде се достављају на српском језику.

Одлука о додели уговора о пружању услуга процене вредности имовине  ''Ecolux recycling see'' д.о.о. у стечају Пожаревац,  и пружању услуга процене вредности ''Ecolux recycling see'' д.о.о. у стечају Пожаревац као правног лица, све на дан 27.05.2022. године биће донета у року од 15 дана од датума пријема понуда, о чему ће бити обавештени сви понуђачи.   

Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

       6.   Плаћање

Наручилац ће наведене радове платити након уновчења имовине стечајног дужника која је предмет процене.

7.   Услови конкурисања

Понуду за учествовање могу поднети сви понуђачи који испуњавају услове у смислу квалификационих захтева,утврђене од стране наручиоца и то:

· Да је регистрован за обављање одговарајуће делатности код надлежног органа;

· Ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

·  Да је за реализацију услуга из понуде предвидео  чланове проценитељског тима који имају одговарајуће квалификације у области економије, права,, информатике и других инжењерских профила,те да имају искуства у пружању услуга. Одвојено навести имена и референце ширег консултантског тима;

· Пожељно је да главни руководилац пројекта има међународно признат сертификат за процену вредности капитала издат од асоцијације које су пуноправне чланице Комитета Међународних стандарда процене (International Valuation Standards Committee) као што су  Appraial Istitute, American Society of Apraisers (ASA), Institut Francais de l Expertise и друго;
· Листу референци фирме са проценама вредности;

· Рок у коме ће завршити процену;

· Цену услуге.

Понуде које не испуњавају наведене услове биће одбијене као неприхватљиве.

Смедерево дана 23.11.2022. године

	Стечајни управник

__________________________

Рајко Пантић

